Alti Mandal

Alti Mandal er et kjøpesenter i sentrum av Mandal. De har rundt 45 butikker fordelt på 16 000 m2, inkludert apotek, Vinmonopolet, og flere kafeer/restauranter. Flere kommunale tjenester og Øvrebyen Legesenter har også tilhold i senteret. Alti Mandal ligger nært busstasjonen i byen, har 400 parkeringsplasser, og utenfor senteret finnes 80 meter gratis båtparkering.

19. september 2019 endret senteret navn fra Amfi til Alti Mandal, og ble en del av kjøpesenterkjeden Alti. Senteret er forvaltet av Alti Forvaltning AS og eies av LL Sørco AS.

Kjøpesenteret åpnet for første gang i 1988. I 2014 gjennomgikk senteret en større utbygging; et prosjekt som også inkluderte kontorer og leiligheter.

Eksterne lenker 
Offisielt nettsted

Alti Mandal på Instagram

Alti Mandal på Facebook

Næringsliv i Lindesnes
Kjøpesentre i Agder
Byggverk i Lindesnes